section_heading: Povijest
paragraph_text: 1924. i 1925. srpsko Ministarstvo unutarnjih poslova je potpisalo ugovore s belgijskim FN Herstalom o licencnoj proizvodnji pušaka M24 koje su koristile streljivo kalibra 7.92x57mm Mauser. 1928. u Zastavi Oružje došlo je do masovne proizvodnje koja je iznosila 200 pušaka i 200.000 metaka dnevno. Tijekom 1930-ih proširen je proizvodni asortiman dok je tijekom 2. svjetskog rata i njemačkog osvajanja Srbije, tvornica proizvodila oružje za njemačku vojsku. U lipnju 1942. tvornica je "rastavljena" te je onemogućena daljnja proizvodnja. Nakon oslobađanja Kragujevca 1944. tvrtka je započela s proizvodnjom nakon nekoliko mjeseci stavljanja u pogon.